recursal/SuperWikiNEXT-32B huggingface dataset:
**ราชอาณาจักรไอร์แลนด์** (ภาษาเกลลิค: Ríocht na hÉireann; ภาษาอังกฤษ: Kingdom of Ireland) เป็นชื่อที่เรียกรัฐไอร์แลนด์ตั้งแต่ปี ค.ศ. 1541 โดยพระราชบัญญัติราชอาณาจักรไอร์แลนด์ ค.ศ. 1542 (Crown of Ireland Act 1542) ของรัฐสภาแห่งไอร์แลนด์ ที่มีรากฐานมาจากสิทธิผู้ชนะ (Right of conquest) ประมุขที่มาใหม่มาแทนลอร์ดแห่งไอร์แลนด์ที่เป็นตำแหน่งที่มีมาตั้งแต่ ค.ศ. 1171 ฉะนั้นพระเจ้าเฮนรีที่ 8 แห่งอังกฤษ จึงเป็นพระเจ้าแผ่นดินแห่งไอร์แลนด์องค์แรก ราชอาณาจักรไอร์แลนด์สิ้นสุดการเป็นราชอาณาจักรเมื่อไอร์แลนด์รวมตัวกับบริเตนใหญ่เป็นสหราชอาณาจักรในปี ค.ศ. 1801

ที่มาในการก่อตั้ง
-----------------

ในปี ค.ศ. 1155 สมเด็จพระสันตะปาปาเอเดรียนที่ 4 ผู้มาจากแฮรฟอร์ดในอังกฤษออก "พระบัญญัติการกระทำอันเลิศเลอ" (Laudabiliter) มอบตำแหน่ง "Dominus Hibernae" ให้แก่พระเจ้าเฮนรีที่ 2 แห่งราชวงศ์แอนเจวินผู้ปกครองอองชูในฝรั่งเศส "พระบัญญัติการกระทำอันเลิศเลอ" มอบสิทธิให้พระเจ้าเฮนรีที่ 2 รุกรานไอร์แลนด์เพื่อนำไอร์แลนด์เข้าเป็นส่วนหนึ่งของยุโรป และนำคริสต์ศาสนจักรเคลติกเข้ามาเป็นส่วนหนึ่งของระบบคริสต์ศาสนจักรโรมัน เพื่อเป็นการแลกเปลี่ยนพระเจ้าเฮนรีต้องทรงส่งเงินภาษีบางส่วนกลับไปกรุงโรม สิทธินี้ได้รับการต่อในสมัยสมเด็จพระสันตะปาปาอเล็กซานเดอร์ที่ 3 ในปี ค.ศ. 1172.

เมื่อพระเจ้าเฮนรีที่ 8 แห่งอังกฤษมีพระประสงค์จะหย่ากับแคเธอรีนแห่งอารากอน พระองค์ก็ทรงยื่นคำร้องต่อสมเด็จพระสันตะปาปาคลีเมนต์ที่ 7 ให้ประกาศว่าการเสกสมรสของพระองค์กับแคเธอรีนเป็นโมฆะ แต่สมเด็จพระสันตะปาปาไม่ทรงยอมด้วยเหตุผลทั้งทางการเมืองและทางการศาสนา พระเจ้าเฮนรีที่ 8 จึงทรงแยกตัวจากสังฆมณฑลของพระสันตะปาปา (Holy See) และประกาศพระองค์เป็นประมุขสูงสุดของเชิร์ชออฟอิงแลนด์ พระสันตะปาปาคลีเมนต์ที่ 7 จึงขับพระเจ้าเฮนรีที่ 8 ออกจากการเป็นโรมันคาทอลิกในปี ค.ศ. 1533 เมื่อถูกขับออกจากธรรมนูญ พระอิสริยยศเจ้าแห่งไอร์แลนด์ (Lord of Ireland) ของพระองค์ก็เป็นปัญหา เมื่อแยกตัวออกมาก็เท่ากับเป็นการไม่ทรงยอมรับอำนาจของสถาบันโรมันคาทอลิกที่มีต่อการปกครองไอร์แลนด์ ในที่สุดพระเจ้าเฮนรีจึงทรงประกาศตัวเป็นพระเจ้าแผ่นดินแห่งไอร์แลนด์ภายใต้พระราชบัญญัติราชอาณาจักรไอร์แลนด์ ค.ศ. 1542 พระราชบัญญัติได้รับการอนุมัติจากรัฐสภาแห่งไอร์แลนด์

ราชอาณาจักรใหม่ไม่เป็นที่ยอมรับว่าถูกต้องโดยประมุขผู้นับถือคริสต์ศาสนานิกายโรมันคาทอลิกในยุโรป แต่หลังจากการสวรรคตของสมเด็จพระเจ้าเอ็ดเวิร์ดที่ 6 แห่งอังกฤษพระราชโอรสของพระเจ้าเฮนรี พระสันตะปาปาก็ทรงออกพระบัญญัติในปี ค.ศ. 1555 ประกาศยอมรับสมเด็จพระราชินีนาถแมรีที่ 1 แห่งอังกฤษผู้เป็นโรมันคาทอลิกว่าเป็นพระราชินีที่ถูกต้องของไอร์แลนด์ ความสัมพันธ์ระหว่างไอร์แลนด์กับราชอาณาจักรอังกฤษจึงเป็นส่วนหนึ่งของคริสต์ศาสนกฎบัตร

ฉะนั้นราชอาณาจักรไอร์แลนด์จึงปกครองโดยพระมหากษัตริย์อังกฤษที่เป็นประมุขในขณะนั้น ในปี ค.ศ. 1603 เมื่อพระเจ้าเจมส์ที่ 6 แห่งสกอตแลนด์ขึ้นครองราชย์เป็นสมเด็จพระเจ้าเจมส์ที่ 1 แห่งอังกฤษ พระองค์ก็ทรงริเริ่มความคิดที่จะรวมสามอาณาจักรเข้าด้วยกันที่ต่อมากลายเป็นราชอาณาจักรบริเตนใหญ่ ในปี ค.ศ. 1707 รัฐสภาสกอตแลนด์และอังกฤษรวมตัวกันที่ลอนดอน และในปี ค.ศ. 1801 รัฐสภาไอร์แลนด์และรัฐสภาบริติชก็รวมตัวกันเป็นสหราชอาณาจักรบริเตนใหญ่และไอร์แลนด์

ดูเพิ่ม
-------

* สหราชอาณาจักรบริเตนใหญ่และไอร์แลนด์
* สมเด็จพระเจ้าเฮนรีที่ 8 แห่งอังกฤษ

อ้างอิง
-------
**ประธานาธิบดีหมู่เกาะมาร์แชลล์** (อังกฤษ: President of Marshall Islands, มาร์แชลล์: *Būreejtōn in M̧ajeļ*) หรือเรียกอย่างเป็นทางการว่า **ประธานาธิบดีแห่งสาธารณรัฐหมู่เกาะมาร์แชลล์** เป็นประมุขแห่งรัฐและหัวหน้ารัฐบาลของสาธารณรัฐหมู่เกาะมาร์แชลล์ ประธานาธิบดีได้รับเลือกโดยสมาชิก Nitijeļā (สภานิติบัญญัติ) และประธานาธิบดีเลือกสมาชิกคณะรัฐมนตรีจาก Nitijeļā

Amata Kabua ได้รับเลือกเป็นประธานาธิบดีคนแรกของสาธารณรัฐในปี พ.ศ. 2522 ต่อมาเขาได้รับเลือกให้ดำรงตำแหน่งคราวละสี่ปีในปี พ.ศ. 2526 2530 2534 และ 2539 หลังจากที่ Amata Kabua เสียชีวิตในตำแหน่ง ลูกพี่ลูกน้องคนแรกของเขา Imata Kabua ชนะการเลือกตั้งพิเศษในปี 2540 Casten Nemra ซึ่งได้รับเลือกและเข้ารับตำแหน่งในเดือนมกราคมปี 2559 ถูกแทนที่โดย Hilda Heine หนึ่งสัปดาห์ต่อมา เดวิด คาบัว ขึ้นดำรงตำแหน่งเป็นประธานาธิบดีมาร์แชลล์คนปัจจุบัน ซึ่งเขาเป็นบุตรชายของ Amata Kabua

อ้างอิง
-------

1. ↑  Nitijela. "NITIJELA MEMBERS COMPENSATION ACT 1980" (PDF). *rmiparliament.org*.

| * ด
* ค
* ก
ผู้นำรัฐและรัฐบาลของโอเชียเนีย |
| --- |
| ประมุขแห่งรัฐ | 

|  |  |
| --- | --- |
| รัฐอธิปไตย | 
* ออสเตรเลีย
* ฟีจี
* คิริบาส
* หมู่เกาะมาร์แชลล์
* ไมโครนีเซีย
* นาอูรู
* นิวซีแลนด์
* ปาเลา
* ปาปัวนิวกินี
* ซามัว
* หมู่เกาะโซโลมอน
* ตองงา
* ตูวาลู
* วานูวาตู

 |
| รัฐสมทบของนิวซีแลนด์ | 
* หมู่เกาะคุก
* นีวเว

 |

 |
| หัวหน้ารัฐบาล | 

|  |  |
| --- | --- |
| รัฐอธิปไตย | 
* ออสเตรเลีย
* ฟีจี
* คิริบาส
* หมู่เกาะมาร์แชลล์
* ไมโครนีเซีย
* นาอูรู
* นิวซีแลนด์
* ปาเลา
* ปาปัวนิวกินี
* ซามัว
* หมู่เกาะโซโลมอน
* ตองงา
* ตูวาลู
* วานูวาตู

 |
| รัฐสมทบของนิวซีแลนด์ | 
* หมู่เกาะคุก
* นีวเว

 |

 |
**วงศ์ปลาดุกไฟฟ้า** (อังกฤษ: Electric catfish) วงศ์ปลาหนังน้ำจืดจำพวกหนึ่ง พบเฉพาะในทวีปแอฟริกาตอนเหนือและตะวันออกบริเวณแม่น้ำไนล์ มีทั้งหมด 2 สกุล พบทั้งหมด 25 ชนิด

ใช้ชื่อวงศ์ว่า Malapteruridae ซึ่งมาจากภาษากรีกคำว่า "Mala" หมายถึง "นุ่มนิ่ม", "pteron" หมายถึง "ครีบ" และ "oura" หมายถึง "หาง"

มีลำตัวมีรูปร่างกลมป้อม หัวหนา ตามีขนาดเล็ก มีครีบ 7 ครีบ แต่ไม่มีครีบหลัง มีเพียงครีบไขมัน ขนาดใหญ่ อยู่ด้านหลังใกล้โคนหาง ครีบอก 1 คู่ ไม่มีเงี่ยง ครีบท้อง 1 คู่มีขนาดเล็ก ครีบก้นอยู่ตรงข้ามกับครีบไขมัน หางมีขนาดใหญ่เป็นรูปพัด มีหนวด 3 คู่ รอบริมฝีปากมีหนังหนา มีอวัยวะสร้างไฟฟ้า 1 คู่โดยฝังอยู่ใต้ ผิวหนังที่หนาบริเวณลำตัวข้างละอันการปล่อยกระแสไฟฟ้าอยู่ภายใต้การควบคุมของระบบประสาท โดยปกติจะปล่อยกระแสไฟฟ้าเวลาหาอาหารหรือป้องกันตัวเท่านั้น ปลาที่มีขนาดใหญ่สามารถสร้างกระแสไฟฟ้าขนาด 1 แอมแปร์ และแรงคลื่นกว่า 100 โวลท์ได้ ซึ่งกระแสไฟฟ้าขนาดนี้ในน้ำสามารถ ทำอันตรายต่อศัตรู หรือแม้กระทั่งมนุษย์ได้ แต่แม้กระนั้นกระแสไฟฟ้าของปลาดุกไฟฟ้าเมื่อเทียบกับ ปลาไหลไฟฟ้า (*Electrophorus electricus*) ก็ยังจัดว่ามีกำลังอ่อนกว่ามาก เพราะปลาไหลไฟฟ้าขนาดใหญ่บางตัวสามารถสร้างไฟฟ้าที่มีแรงคลื่นสูงถึง 600 โวลท์ ซึ่ง เป็นอันตรายร้ายแรงต่อสัตว์ทุกชนิด
สีตัวของปลาดุกไฟฟฟ้า ด้านหลังเป็นสีน้ำตาลลอมเทา ส่วนด้านท้องมีสีจางกว่า ตามตัว มีปละสีดำกระจายทั่วตัวจะมากหรือน้อยไม่แน่นอน ตามครีบมีสีอ่อน โคนครีบหางมีสีดำจางพาดลงมา โดยเฉพาะในตัวที่มีขนาดเล็ก ปลาดุกไฟฟ้าเป็นปลาที่รู้จักของมนุษย์มาตั้งแต่สมัยอียิปต์โบราณไม่ต่ำกว่า 6,000 ปี ทั้งนี้โดยมีหลักฐานจากภาพแกะสลักบนแผ่นดินที่พบในปิรามิดของอียิปต์ นิยมใช้เนื้อบริโภคในท้องถิ่น

เป็นปลากินเนื้อ มักซุกซ่อนตัวอยู่นิ่ง ๆ ตามวัสดุใต้น้ำ เช่น โพรงไม้, สาหร่าย หาเหยื่อในเวลากลางคืนด้วยการสร้างกระแสไฟฟ้าเพื่อสลบเหยื่อ การขยายพันธุ์เชื่อกันว่าเป็นปลาที่ฟักไข่ในปาก 

ปลาดุกไฟฟ้า ชนิดที่ใหญ่ที่สุดโตเต็มได้ราว 1.22 เมตร คือ ชนิด *Malapterurus microstoma* ปัจจุบันนิยมเลี้ยงเป็นปลาสวยงาม ซึ่งต้องเลี้ยงเดี่ยว ๆ เพียงตัวเดียวเนื่องจากเป็นปลาที่ก้าวร้าว ซ้ำยังสามารถปล่อยไฟฟ้าใส่ปลาชนิดอื่นได้อีก

ดูเพิ่ม
-------

* ปลาไหลไฟฟ้า
* ปลาไฟฟ้า

อ้างอิง
-------

1. ↑  "จาก Fishbase.org (อังกฤษ)". คลังข้อมูลเก่าเก็บจากแหล่งเดิมเมื่อ 2019-12-23. สืบค้นเมื่อ 2011-09-20.
2. ↑  อยากทราบว่าลักษณะนิสัย ของปลาดุกไฟฟ้า
**น้องดีมมังกรสีชมพู** (อังกฤษ: Shocking pink millipede; ชื่อวิทยาศาสตร์: *Desmoxytes purpurosea*)  เป็นกิ้งกือมังกรที่พบในประเทศไทยเพียงแห่งเดียวในโลก  ค้นพบโดยนักสำรวจสมัครเล่น กลุ่ม siamensis.org ซึ่งต่อมาได้แจ้งให้ ศ.ดร.สมศักดิ์ ปัญหา และคณะทราบ  เมื่อเดือน พฤษภาคม พ.ศ. 2550 บริเวณป่าเขาหินปูนแถบภาคกลางตอนบนต่อกับภาคเหนือตอนล่าง

กิ้งกือมังกรสีชมพูจัดในวงศ์กิ้งกือมังกร มีสีชมพูสดใสแบบช็อกกิงพิงก์ (shocking pink) มีปุ่มหนามคล้ายมังกร เมื่อโตเต็มวัยจะมีลำตัวยาวประมาณ 7 ซม. มีจำนวนปล้องราว 20-40 ปล้อง และสามารถขับสารพิษประเภทไซยาไนด์ออกมาจากต่อมขับสารพิษข้างลำตัวเพื่อป้องกันตนเองจากศัตรูธรรมชาติ

กิ้งกือมังกรสีชมพู พบเป็นแห่งแรกในโลกที่ประเทศไทย ในอำเภอลานสัก จังหวัดอุทัยธานี

อ้างอิง
-------

1. ↑  "Top 10 New Species of 2008: Number 3 – Shocking Pink Millipede". คลังข้อมูลเก่าเก็บจากแหล่งเดิมเมื่อ 2008-06-15. สืบค้นเมื่อ 2008-06-12.
2. ↑  โอ้โห! สุดยอดการค้นพบระดับโลก "กิ้งกือมังกรสีชมพู" อยู่ในไทย[*ลิงก์เสีย*]
3. ↑  "กิ้งกือมังกรสีชมพูของไทย ติด 1 ใน 10 ของสิ่งมีชีวิตชนิดใหม่ของโลก". คลังข้อมูลเก่าเก็บจากแหล่งเดิมเมื่อ 2008-06-14. สืบค้นเมื่อ 2008-06-12.
**โอ ย็อน-ซอ** (ชื่อเกิด: **โอ แฮ็ด-นิม**; เกิด 22 มิถุนายน 2530) เป็นนักแสดงชาวเกาหลีใต้ และเป็นอดีตสมาชิกเกิร์ลกรุปเกาหลีใต้ LUV เธอเปิดตัวในปี พ.ศ. 2545 เมื่อเธออายุเพียง 16 ปีภายใต้ชื่อ OhOh Ha-t Ni โดยวง LUV ร่วมกับ โจ อึนบยอลและ จอน ฮเยบิน พวกเขาเปิดตัวด้วยอัลบั้มแรกคือ "Story" ซึ่งรวมถึงซิงเกิ้ล "Orange Girl" และ "I Still Believe in You" จากนั้นโอ ยอซอ ก็เปลี่ยนไปเป็นนางแบบ / นักแสดง และความนิยมของเธอก็เพิ่มขึ้นในปี 2555 ด้วยบทบาทของเธอในละครโทรทัศน์เรื่องสะใภ้จอมแสบ 

เธอเป็นที่รู้จักกันเป็นอย่างดีในบทบาทในละละครโทรทัศน์เรื่อง สะใภ้จอมแสบ (My Husband Got a Family 2012), จาง โบรี ฝันนี้ต้องสู้ต่อ (Jang Bo-ri is Here! 2014), คำสาปรัก ลิขิตดวงดาว (Shine or Go Crazy 2015), Come Back Mister 2016, My Sassy Girl 2017 ตำนานไซอิ๋วฉบับเกาหลี (A Korean Odyssey 2017-2018) และเรื่องล่าสุดคือ Love wiht flaws (2019) ที่กำลังออนแอร์อยู่ในขณะนี้

ชีวิตในวัยเด็ก
--------------

โอ ย็อน-ซอ เกิดที่ ชินจู จังหวัดคย็องซังใต้ และเติบโตใน Changnyeong County ในขณะที่ โอ ย็อน-ซอ เรียนอยู่ชั้นมัธยมศึกษาปีที่ 2 โอ ย็อน-ซอก็ได้ตามเพื่อนไปออดิชั่นของค่าย เอสเอ็มเอนเตอร์เทนเมนต์ ที่จัดขึ้นใน แทกู แต่โอ ย็อน-ซอไม่ผ่านการทดสอบความสามารถในรอบนี้ อย่างไรก็ตามบริษัทอื่นก็ติดต่อเธอมาบอกว่าเธอมีคุณสมบัติที่เหมาะสม และเธอก็ย้ายไปอยู่ที่ โซล และเปิดตัวในอีก 4 เดือนต่อมาเมื่อเธออายุเพียง 15 ปี

โอ ย็อน-ซอได้รับการยอมรับใน Anyang Arts High School หลังจากวงดนตรีของเธอปิดตัวลง และเธอผันตัวมาเป็นนักแสดง เธอเปลี่ยนชื่อจาก Haet-nim เป็น Yeon-seo หลังจากที่แม่ของเธอไปหาหมอผี 

จากนั้นโอ ย็อน-ซอ ก็เข้ามหาวิทยาลัยทงกุก และร่วมงานการแสดงละครและภาพยนตร์

อาชีพ
-----

โอ ย็อน-ซอเปิดตัวในปี 2545 เมื่อเธออายุเพียง 15 ปี ภายใต้ชื่อเกิดของเธอ Oh Haet-nim กับวง LVU พวกเขาเปิดตัวอัลบั้มแรกคือ "Story" กับซิงเกิ้ล "Orange Girl" และ "I Still Believe in You"  วงของพวกเขาอยู่ได้ไม่นานก็ปิดตัวลง ในอีก 6 เดือนต่อมา เนื่องจากความนิยมของพวกเขาน้อยเกินไป จากนั้นโอ ย็อน-ซอก็เปลี่ยนมาเป็นนักแสดง และเปิดตัวครั้งแรกในละครชาร์ป ในปี 2545 แต่ก็ยังไม่เป็นที่รู้จักมาก

อ้างอิง
-------

1. ↑  https://entertain.naver.com/read?oid=213&aid=0000933264
2. ↑  http://koreajoongangdaily.joins.com/news/article/article.aspx?aid=3027585
3. ↑  http://news.donga.com/BestClick/3/all/20140919/66511752/1
ศัพท์เก่าที่ใช้เรียกช่วงที่ฝรั่งเศสมีอำนาจในยุโรประหว่าง ค.ศ. 1794–1815
จักรวรรดิฝรั่งเศสและรัฐบริวารใน ค.ศ. 1812
  จักรวรรดิฝรั่งเศสใน ค.ศ. 1804
  การครอบครองของฝรั่งเศสหลัง ค.ศ. 1804
  รัฐบริวาร
                     เขตอิทธิพลของฝรั่งเศส

ในประวัติศาสตร์นิพนธ์ยุโรปเหนือ ศัพท์ **สมัยฝรั่งเศส** (อังกฤษ: French period; ฝรั่งเศส: *Période française*; เยอรมัน: *Franzosenzeit*; ดัตช์: *Franse tijd*) สื่อถึงช่วง ค.ศ. 1794 ถึง 1815 ซึ่งส่วนใหญ่ของยุโรปเหนือถูกฝรั่งเศสสมัยสาธารณรัฐที่ 1 หรือสมัยนโปเลียนควบคุม ระยะเวลาของสมัยนี้แตกต่างกันไปตามท้องที่ที่เกี่ยวข้อง

ประวัติ
-------

จักรพรรดินโปเลียนเข้าร่วมพิธีปล่อยเรือ *ฟรีทลันท์* ที่แอนต์เวิร์ป (ปัจจุบันอยู่ในประเทศเบลเยียม) ใน ค.ศ. 1810
หลังยุทธการเอาสเทอร์ลิทซ์และสงครามสหสัมพันธมิตรครั้งที่สาม นโปเลียนทรงยุบจักรวรรดิโรมันอันศักดิ์สิทธิ์ ผนวกดินแดนบางส่วนของออสเตรียและรัฐเยอรมันบางรัฐเข้ากับฝรั่งเศส และจัดตั้งรัฐเยอรมันขึ้นเป็นสมาพันธรัฐแห่งแม่น้ำไรน์ นโปเลียนเป็น "ผู้พิทักษ์" ของสมาพันธรัฐ แต่เนื่องจากสมาพันธรัฐเป็นพันธมิตรทางทหารเหนือสิ่งอื่นใด นโยบายการต่างประเทศจึงถูกฝรั่งเศสครอบงำอย่างเต็มรูปแบบ และสมาพันธรัฐต้องจัดหากองกำลังทหารจำนวนมากให้แก่ฝรั่งเศส ความกังวลต่อการเกณฑ์ทหารก่อให้เกิดการจลาจลที่มีชื่อว่าสงครามชาวไร่ชาวนาใน ค.ศ. 1798 ในพื้นที่ที่ปัจจุบันคือประเทศเบลเยียมและลักเซมเบิร์ก ส่วนเยอรมนี นโปเลียนจัดตั้งรัฐใหม่สองรัฐ คือ แกรนด์ดัชชีเบิร์กกับราชอาณาจักรเว็สท์ฟาเลินซึ่งพระองค์ทรงยกให้แก่ฌออากีม มูว์รา นายพลของพระองค์ กับเฌโรม โบนาปาร์ต พระอนุชาของพระองค์ตามลำดับ เนเธอร์แลนด์ของออสเตรียและราชรัฐมุขนายกลีแยฌถูกผนวกเข้ากับฝรั่งเศสและกลายเป็นจังหวัด

ระหว่างการครอบครองของฝรั่งเศสมีการนำประมวลกฎหมายนโปเลียนมาใช้ ทำให้ชาวเยอรมันรับรู้ถึงแนวคิดการปฏิวัติฝรั่งเศสซึ่งรวมถึงชาตินิยมด้วย ในปรัสเซีย (ซึ่งไม่ได้อยู่ในสมาพันธรัฐแห่งแม่น้ำไรน์แต่ยังคงถูกฝรั่งเศสครอบครอง) สถานการณ์นี้ก่อให้เกิดแรงขับเคลื่อนต่อการปฏิรูปรัฐธรรมนูญ การเมือง สังคม และการทหารซึ่งต่อมาจะมีความสำคัญอย่างยิ่งในช่วงสงครามประกาศอิสรภาพ ส่วนในสมาพันธรัฐก็มีการจลาจลต่อต้านการปกครองของฝรั่งเศสอยู่แล้ว และหลังกองทัพฝรั่งเศสประสบความพ่ายแพ้อย่างหนักในการรุกรานรัสเซีย ลูทวิช ยอร์ค ฟ็อน วาร์เทินบวร์ค ผู้บัญชาการของกองพลปรัสเซีย ลงนามสงบศึกกับรัสเซีย ซึ่งถือเป็นตัวกระตุ้นสงครามประกาศอิสรภาพ

อ้างอิง
-------

1. ↑  Eduard Rothert: *Rheinland-Westfalen im Wechsel der Zeiten*. Düsseldorf 1900; Online-Präsentation der Universitätsbibliothek der Heinrich-Heine-Universität Düsseldorf, abgerufen am 21. März 2011
2. ↑  *Das Rheinland unter den Franzosen 1794–1815*. เก็บถาวร 2010-10-11 ที่ เวย์แบ็กแมชชีน Landschaftsverband Rheinland (LVR), abgerufen 18. März 2011
**ผีเสื้อหนอนใบรักธรรมดา** (ชื่อวิทยาศาสตร์: *Danaus chrysippus*; อังกฤษ: plain tiger, African queen) ผีเสื้อในวงศ์ย่อยนี้ทั้งหมดมีพิษในตัว คาดว่าได้รับการสะสมจากการกินใบไม้ที่มียางในช่วงระยะที่เป็นตัวหนอน ซึ่งได้แก่ใบของต้นรัก สลิด ไทรย้อย กระทุงหมาบ้า ฯลฯ ลักษณะที่เหมือนกันของผีเสื้อในวงศ์ย่อยนี้คือส่วนอกเป็นลายจุดดำ – ขาว ปีกบน พื้นปีกสีน้ำตาลส้ม มุมปลายปีกหน้า ของปีกคู่หน้ามีสีน้ำตาลเข้ม ถัดเข้ามามีแถบสีขาวพาดขวาง ขอบปีกด้านข้างสีดำ มีจุดสีขาวเรียงกัน บนสีดำ ปีกล่าง คล้ายปีกบน แต่มุมปลายปีกหน้าของปีกคู่หน้าสีอ่อนกว่า ระยะที่เป็นตัวหนอนกินใบรัก,ตัวเมียวางไข่บนใบพืชอาหาร

ลักษณะทั่วไป
------------

ปีกกว้าง 70-80 มิลลิเมตร ปีกสีส้มอมน้ำตาลขอบปีกสีดำ บริเวณใกล้ปีกคู่หน้ามีแถบสีขาวส่วนอกสีดำ มีลายจุดสีขาวเพศผู้มีแถบสีดำอยู่บริเวณกลาง ปีกคู่หลังมีจุดสีดำ 3-4 จุด กระจายรอบเซลปีกโดยเพศเมียมี 3 จุด เพศผู้มี 4 จุด

* **ลักษณะหนวด** หนวดแบบกระบอง (clavate)
* **ลักษณะปาก** ปากแบบดูดกิน (siphoning type)
* **ลักษณะปีก** ปีกแบบบางใส (membrane) มีเกล็ด (scale) ปกคลุมเนื้อปีก
* **ลักษณะขา** ขาเดิน (walking legs)
* **ลักษณะตา** ตารวม (compound eyes)


| ลักษณะทั่วไป |
| --- |
|  |  |  |  |  |
| หนวดแบบกระบอง | ปากแบบดูดกิน | ปีกแบบบางใส | ขาเดิน | ตารวม |

ถิ่นที่อยู่
-----------

สามารถพบได้ทั่วไป โดยมากพบตอมดอกไม้ 
อาหารของแมลง ตัวหนอนกินใบดอกรัก ตัวเต็มวัยกินน้ำหวานจากดอกไม้
การใช้ประโยชน์ ช่วยผสมเกสร

ในประเทศไทย
-----------

วงจรชีวิต
---------


| วงจรชีวิต |
| --- |
|  |  |  |
| หนอนใบรักธรรมดา | หนอน | ดักแด้ |

อ้างอิง
-------

1. ↑  R.K. Varshney; Smetacek, Peter (2015). *A Synoptic Catalogue of the Butterflies of India*. New Delhi: Butterfly Research Centre, Bhimtal & Indinov Publishing, New Delhi. doi:10.13140/RG.2.1.3966.2164. ISBN 978-81-929826-4-9.
2. ↑  Savela, Markku. "*Danaus* Kluk, 1780 Tigers Milkweeds Monarchs Queens". *Lepidoptera Perhoset Butterflies and Moths*.
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-08-04. สืบค้นเมื่อ 2018-06-10.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ผีเสื้อหนอนใบรักธรรมดา**
**สกุลไทย** เป็นนิตยสารสตรีชนิดรายสัปดาห์ ผลิตโดย บริษัท อักษรโสภณ จำกัด  ซึ่งดำเนินงานโดย นายประยูร ส่งเสริมสวัสดิ์ และ นายสันติ ส่งเสริมสวัสดิ์ ออกจำหน่ายฉบับแรกเมื่อวันที่ 1 พฤศจิกายน พ.ศ. 2497 ความหนา 60 หน้า ราคาเล่มละ 3 บาท นางแบบหน้าปก คือ ปรุง ศิริพร มีบรรณาธิการบริหารคนแรกคือ นายลมูล อติพยัคฆ์ เป็นนิตยสารที่เป็นที่รู้จักดีในฐานะนิตยสารสำหรับผู้หญิง มีจุดเด่น คือ นวนิยายที่เขียนโดยนักเขียนที่มีชื่อเสียงหลายคน เช่น กฤษณา อโศกสิน, ว.วินิจฉัยกุล, โสภาค สุวรรณ, ศรีฟ้า ลดาวัลย์ รวมถึงเป็นที่ฝึกฝนของนักเขียนใหม่ที่ในขณะนั้นเพิ่งเริ่มต้นงานเขียนของตัวเอง เช่น สมชาย กรุสวนสมบัติ, กนกวลี พจนปกรณ์, ชมัยภร แสงกระจ่าง

สกุลไทย วางจำหน่ายฉบับสุดท้ายเมื่อเดือน 31 ตุลาคม พ.ศ. 2559 เป็นฉบับที่ 3237 จำหน่ายเล่มละ 55 บาท ขณะอายุได้ 62 ปี เนื่องจากสภาพสังคมและเทคโนโลยีที่เปลี่ยนแปลงไป ทำให้ค่าใช้จ่ายในการผลิตและยอดขายลดลง  โดยมี นรีภพ สวัสดิรักษ์ เป็นบรรณาธิการ

อ้างอิง
-------

1. ↑  หน้า 4 บทนำ-ทัศนวิจารณ์, *หมดสิ้น 'สกุลไทย' ลางร้ายของสื่อสิ่งพิมพ์*. "โดยวิธีของเราเอง" โดย ไพฑูรย์ ธัญญา. **คมชัดลึก**ปีที่ 15 ฉบับที่ 5448: วันจันทร์ที่ 19 กันยายน พ.ศ. 2559
2. ↑
3. ↑
4. ↑  "สายล่อฟ้า 14 09 59". สายล่อฟ้า. 2016-09-14. สืบค้นเมื่อ 2016-09-15.

แหล่งข้อมูลอื่น
---------------

* เว็บไซต์ สกุลไทย เก็บถาวร 2006-06-16 ที่ เวย์แบ็กแมชชีน
**วัดเจดีย์สามองค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองลู อำเภอสังขละบุรี จังหวัดกาญจนบุรี วัดอยู่บริเวณชายแดนพม่า–ไทย ซึ่งบริเวณนั้นมีด่านเจดีย์สามองค์และพระเจดีย์สามองค์ตั้งอยู่บริเวณหน้าวัด ที่ดินตั้งวัดมีเนื้อที่ 18 ไร่ 1 งาน 80 ตารางวา

วัดเจดีย์สามองค์ตั้งเมื่อ พ.ศ. 2484 แต่เดิมเป็นวัดเล็ก ๆ สันนิษฐานว่าตั้งอยู่ในหมู่บ้านของชาวมอญ เพราะเมื่อ พ.ศ. 2498 หลวงพ่ออุตตมะและกลุ่มทหารได้ชักชวนชาวมอญช่วยกันรบกับทหารพม่าบริเวณใกล้พระเจดีย์สามองค์ซึ่งอยู่ห่างจากวัดประมาณ 1 กิโลเมตร ต่อมา พ.ศ. 2527 หลวงพ่ออุตตมะจึงได้บูรณะวัดเป็นการถาวร เป็นศูนย์รวมทางศาสนาแก่ชาวไทยเชื้อสายมอญตลอดมา วัดได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545 ด้านการศึกษามีศูนย์อบรมเด็กก่อนเกณฑ์ภายในวัด เปิดสอนเมื่อ พ.ศ. 2527

อาคารเสนาสนะประกอบด้วยอุโบสถคอนกรีตเสริมเหล็ก กุฏิสงฆ์ 1 หลัง วิหารครึ่งตึกครึ่งไม้ ศาลาอเนกประสงค์ครึ่งตึกครึ่งไม้ สร้างเมื่อ พ.ศ. 2527 ชาวมอญที่อยู่ชายแดนด่านเจดีย์สามองค์ทั้งฝั่งไทยและฝั่งมอญ ได้ร่วมบริจาคทุนทรัพย์จ้างช่างปั้นรูปเหมือนหลวงปู่จ้อน (พระครูสาครกิจโกศล (จ้อน วรุโณ)) ประดิษฐานไว้ ณ ศาลา

อ้างอิง
-------

1. ↑  "วัดเจดีย์สามองค์". สำนักงานพระพุทธศาสนาแห่งชาติ.
2. ↑  นัยนา ศีลธร, วิติ จงไพศาล, เกรียงศักดิ์ บุญประสิทธิ์. *ประวัติวัดทั่วราชอาณาจักร เล่ม 21* (1 ed.). กองพุทธศาสนสถาน กรมการศาสนา กระทรวงศึกษาธิการ. p. 523.`{{cite book}}`: CS1 maint: multiple names: authors list (ลิงก์)
แผงวงจรในหน่วยประมวลผลกลางรุ่น PDP-11
**ส่วนอุปกรณ์**, **คอมพิวเตอร์ฮาร์ดแวร์** หรือ **ฮาร์ดแวร์คอมพิวเตอร์** (อังกฤษ: computer hardware) หรือเรียกย่อว่า **ฮาร์ดแวร์** (อังกฤษ: hardware) เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์

ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน

ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล

อ้างอิง
-------

1. ↑  "Parts of computer". Microsoft. สืบค้นเมื่อ 5 December 2013.
2. ↑  Smither, Roger. "Use of computers in audiovisual archives". UNESCO. สืบค้นเมื่อ 5 December 2013.
**แบ๋งดุ๊ก** (เวียดนาม: *Bánh đúc*) หรือในประเทศไทยที่อำเภอคลองใหญ่ จังหวัดตราด เรียกกันว่า ขนมบันดุก หรือบันดุ๊ก เป็นอาหารเวียดนามประเภทแบ๋ง (*bánh*, *เค้ก*) แบ๋งดุ๊กมี 2 ประเภทหลัก ๆ คือ ในเวียดนามทางเหนือแป้งจะมีสีขาว และทางใต้จะมีสีเขียว

ในเวียดนามภาคเหนือ
------------------

ในภาคเหนือของเวียดนาม แบ๋งดุ๊กเป็นอาหารที่ทำจากแป้งข้าวเจ้าหรือแป้งข้าวโพด มีสีขาว มีเนื้อสัมผัสที่นุ่มนวลและกลิ่นหอมอ่อน ๆ ทั่วไปแล้วรับประทานเป็นอาหารคาว โดยโรยหน้าด้วยเครื่อง เช่น หมูบด, กุ้งย่าง (*tôm chấy*), หัวหอมทอด, งา, เกลือ, ถั่วลิสง, น้ำมะนาว และซีอิ๊วหรือน้ำปลา อาจจะรับประทานเป็นอาหารจานเดียว หรืออาจเสิร์ฟร้อนพร้อมกับเนื้อตุ๋นหรือเห็ด

ในประเทศเวียดนาม แบ๋งดุ๊กเป็นที่นิยม มีขายตามร้านเล็ก ๆ ทั่วไป และหาซื้อรับประทานได้ตลอดทั้งวัน

ในเวียดนามภาคใต้
----------------

แบ๋งดุ๊กของเวียดนามตอนใต้มีสีเขียวจากใบเตยหอม โรยหน้าด้วยน้ำเชื่อมกะทิและงา
ในเวียดนามตอนใต้ แบ๋งดุ๊กเป็นขนมหวานที่ทำจากแป้งข้าวเจ้า โดยแป้งอยู่ในรูปก้อนสี่เหลี่ยมที่มักจะมีสีเขียวซึ่งได้มาจากเตยหอม (*Pandanus amaryllifolius*) ปรุงโดยการต้มแป้งกับน้ำปูนใส (อัตราส่วนน้ำ 1 ลิตร กับปูนขาว 10 กรัม) และน้ำใบเตยแล้วปล่อยให้เย็นและแข็งตัวเป็นแผ่นคล้ายเยลลี่ แล้วจึงนำมาหั่นเป็นก้อน โรยหน้าด้วยน้ำกระทิ, น้ำเชื่อม และถั่วลิสงป่น

แบ๋งดุ๊กชนิดต่าง ๆ
------------------

ตัวอย่างเช่น:

* แบ๋งดุ๊กบดก่าว (Bánh đúc bột gạo) - ทำจากแป้งข้าวเจ้า
* แบ๋งดุ๊กเกินด๋าเกิ๋มแถ็ก (Bánh đúc gân đá cẫm thạch) - มีลายเส้นสีคล้ายหินอ่อน
* แบ๋งดุ๊กก่าว (Bánh đúc gạo) - ทำจากแป้งข้าวกล้อง
* แบ๋งดุ๊กควายโมน (Bánh đúc khoai môn) - ทำจากเผือก
* แบ๋งดุ๊กหมั่น (Bánh đúc mặn) - ใส่เกลือลงในแป้ง
* แบ๋งดุ๊กเหมี่ยนจุง (Bánh đúc miền trung) - พบในภาคกลางของเวียดนาม
* แบ๋งดุ๊กโง (Bánh đúc ngô) - ทำจากข้าวโพด
* แบ๋งดุ๊กหน่ม (Bánh đúc nộm) - สลัดแบ๋งดุ๊ก
* แบ๋งดุ๊กหน็อง (Bánh đúc nóng) - แบ๋งดุ๊กร้อน (คล้ายก๋วยจั๊บ)
* แบ๋งดุ๊กเนื้อกเสื่อ (Bánh đúc nước dừa) - ราดด้วยน้ำกะทิ
* แบ๋งดุ๊กเนื้อกโก๊ดเสื่อ (Bánh đúc nước cốt dừa) - ใส่น้ำมะพร้าว
* แบ๋งดุ๊กโซ้ด (Bánh đúc sốt) - แบ๋งดุ๊กนึ่งเสิร์ฟร้อน
* แบ๋งดุ๊กแซ็ง (Bánh đúc xanh) - แบ๋งดุ๊กสีเขียว ได้จากน้ำใบเตย

ในวัฒนธรรม
----------

คนเวียดนามมีคำกล่าวที่ว่า

> Mấy đời bánh đúc có xương, mấy đời dì ghẻ lại thương con chồng
> 
> 

ความหมายคือ "ไม่เคยพบกระดูกในแบ๋งดุ๊ก เช่นเดียวกับที่ไม่เคยพบแม่เลี้ยงรักลูกติดของสามี" โคลงบทนี้ใช้เพื่อเปรียบเปรยถึงสิ่งต่าง ๆ ที่มีโอกาสเกิดขึ้นได้ยาก

ดูเพิ่ม
-------

* บั๊ญซาเหลิ่น (Bánh da lợn)
* เค้กใบเตย
* ขนมเปียกปูน

อ้างอิง
-------

1. ↑  "บันดุก ขนมหวานพื้นเมืองตราด". *มิวเซียมไทยแลนด์*.
2. 1 2  Cẩm Tuyết, บ.ก. (26 มิถุนายน 2004). "Bánh đúc" (ภาษาเวียดนาม). คลังข้อมูลเก่าเก็บจากแหล่งเดิมเมื่อ 15 กันยายน 2008. สืบค้นเมื่อ 30 กันยายน 2008.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **บั๊ญดุ๊ก**

* บทความเกี่ยวกับ *bánh đúc* ในภาคเหนือของเวียดนาม (ในภาษาอังกฤษ)
* สูตรการทำ *bánh đúc*, *fao.org*
* บทความเกี่ยวกับ *bánh đúc* เก็บถาวร 2007-08-06 ที่ เวย์แบ็กแมชชีน (ในภาษาเวียดนาม), *hanam.gov.vn*
**วัดท่า** หรือ **วัดท่า บางสีทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านบางสีทอง ตำบลวัดชลอ อำเภอบางกรวย จังหวัดนนทบุรี ปัจจุบันมีพระอธิการสมพร อคฺควํโส เป็นเจ้าอาวาส

วัดท่าตั้งขึ้นเมื่อ พ.ศ. 2371 ได้รับพระราชทานวิสุงคามสีมาเมื่อ พ.ศ. 2372 ไม่ทราบประวัติความเป็นมาของการก่อสร้างวัด

อาคารเสนาสนะประกอบด้วยอุโบสถซึ่งเป็นอาคารคอนกรีตเสริมเหล็ก ด้านหน้ามีมุข ค้ำยันด้วยเสากลมสี่ต้น ประตูทางเข้ามี 3 ช่อง ช่องกลางมีซุ้มหน้าบันเป็นลายจำหลักไม้ มีเทวดาอยู่ตรงกลาง แวดล้อมด้วยลายที่ออกช่อเป็นรูปสัตว์ ภายในอุโบสถมีพระประธานซึ่งเป็นพระพุทธรูปปางมารวิชัย ศาลาการเปรียญซึ่งเป็นอาคารคอนกรีตเสริมเหล็กทรงไทย หอสวดมนต์ซึ่งเป็นอาคารครึ่งตึกครึ่งไม้ กุฏิสงฆ์ซึ่งเป็นอาคารไม้และอาคารคอนกรีตเสริมเหล็ก และศาลาบำเพ็ญกุศลซึ่งสร้างด้วยคอนกรีตเสริมเหล็ก

สิ่งศักดิ์สิทธิ์ในวัดคือ *หลวงพ่อสรรพประสิทธิ์* เป็นพระพุทธรูปประจำวัด ซึ่งเป็นที่เคารพนับถือของประชาชนในวัดท่า และยังมีต้นตะเคียน 2 ต้น ซึ่งผู้คนต่างถือว่าเป็นสิ่งศักดิ์สิทธิ์เช่นเดียวกัน

อ้างอิง
-------

1. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2016-10-20. สืบค้นเมื่อ 2021-02-16.
2. ↑  "วัดท่าบางสีทอง". ระบบภูมิสารสนเทศ แหล่งมรดกทางศิลปวัฒนธรรม.
3. ↑  "วัดท่า". ศูนย์ข้อมูลกลางทางวัฒนธรรม.[*ลิงก์เสีย*]
4. ↑  "วัดท่าบางสีทอง". เทศบาลเมืองบางกรวย.
**.wiki** คือ ชื่อโดเมนระดับบนสุด โดยถูกเสนอชื่อในโปรแกรมโดเมนระดับบนสุดตามหมวด (gTLD) ของ ICANN และออกสู่สาธารณะเมื่อวันที่ 26 พฤษภาคม พ.ศ. 2557 ท็อปเลเวลดีไซน์ (Top Level Design) หรือ TLD เป็นผู้จดชื่อโดเมน

ประวัติ
-------

ในเดือนมิถุนายน พ.ศ. 2555 TLD ส่งใบสมัครไปที่ ICANN เพื่อขอ .wiki gTLD ในวันที่ 7 พฤศจิกายน พ.ศ. 2556 ICANN และ TLD เข้าร่วม "ข้อตกลงการลงทะเบียน" และให้บริษัทสามารถรับลงทะเบียนสำหรับ .wiki หลังจากนั้น เรย์ คิง กรรมการผู้จัดการของ TLD กล่าวว่าหลายคน "จากในธุริกิจ [เกี่ยวกับโดเมน] บอกผมว่า .wiki เป็นดั่งม้ามืดของ [g]TLD ที่ประสบความสำเร็จ" เพราะ ".wiki" บอกเกี่ยวกับรูปแบบของเว็บไซต์ "ดังนั้น เมื่อผมเข้าเว็ป craftbeer.wiki ผมคาดหวังว่าจะเจอเว็บไซต์ที่รวมผู้คนซึ่งชื่นชอบเบียร์และเป็นศูนย์รวมการแลกเปลี่ยนความเห็นเกี่ยวกับการหมักเบียร์ ไม่เหมือนกับเว็บไซต์ craftbeer.com หรือ craftbeer.guru ที่อาจจะเป็นเว็ปขายเบียร์ บล็อก หรืออย่างอื่น"

ในเดือนมกราคม พ.ศ. 2557 .wiki ถูกให้ชื่ออยู่ใน "รายชื่อ gTLD ที่น่าจัดตามอง 10 อันดับแรก" โดย ClickZ ภายในกลางเดือนมีนาคม TLD เซ็นสัญญากับกว่า 120 ชื่อโดเมนภายใต้ชื่อ .wiki มูลนิธิวิกิมีเดีย องค์กรไม่แสวงหาผลกำไรซึ่งโฮสวิกิพีเดีย ประกาศในเดือนมิถุนายนว่าจะใช้ "w.wiki" เป็น URL แบบย่อ

ดูเพิ่ม
-------

* .design, another top-level domain operated by Top Level Design
* List of Internet top-level domains

อ้างอิง
-------

1. ↑  "New Generic Top-Level Domains: Application ID: 1-1086-78534". ICANN. สืบค้นเมื่อ October 21, 2014.
2. ↑  ".wiki Registry Agreement". ICANN. November 7, 2013. สืบค้นเมื่อ October 3, 2014.
3. ↑  Levine, Barry (July 10, 2014). "Google Enters Domain Market". CMSWire. สืบค้นเมื่อ October 3, 2014.
4. ↑  Wolfe, Jennifer. "Top 10 gTLDs to Watch in 2014". ClickZ. สืบค้นเมื่อ October 6, 2014.
5. ↑  Berkens, Michael (March 11, 2014). "Apple, Weather Channel, Ericsson, Hallmark, Chanel: Brands Are Getting Their .Wiki". The Domains. สืบค้นเมื่อ October 6, 2014.
6. ↑  Murphy, Kevin (May 5, 2014). "Wikipedia to get single-letter .wiki domain". DomainIncite. สืบค้นเมื่อ October 6, 2014.

แหล่งข้อมูลอื่น
---------------

* Delegation Record for .WIKI, Internet Assigned Numbers Authority (IANA)
* .Wiki -- Ray King, CEO, Top Level Design LLC ที่ยูทูบ by ICANN (November 15, 2013)
**เสนาธิการทหารบกสหรัฐ** (อังกฤษ: Chief of Staff of the United States Army) เป็นตำแหน่งตามกฎหมายของกองทัพบกสหรัฐ และเป็นตำแหน่งระดับสูงสุดของนายทหารในกองทัพบกสหรัฐ ทำหน้าที่เป็นผู้แทนกองทัพบกในที่ประชุมคณะเสนาธิการร่วม และเป็นหัวหน้าที่ปรึกษาฝ่ายทหารของรัฐมนตรีว่าการทบวงทหารบก และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดีสหรัฐ

เสนาธิการทหารบกสหรัฐจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ เสนาธิการทหารบกมียศทหารเป็นพลเอก

เสนาธิการทหารบกสหรัฐมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพบกหรือหน่วยรบใด จึงมิอาจเทียบได้กับตำแหน่งผู้บัญชาการทหารบกในประเทศอื่น กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

อ้างอิง
-------

1. 1 2  Law.cornell.edu, 10 USC 3033. Chief of Staff

| * ด
* ค
* ก
คณะเสนาธิการร่วมของกองทัพสหรัฐ |
| --- |
| 
* ประธาน
* รองประธาน
* ผู้บัญชาการเหล่านาวิกโยธิน
* เสนาธิการทหารบก
* ผู้บัญชาการยุทธนาวี
* เสนาธิการทหารอากาศ
* ผู้บัญชาการยุทธอวกาศ
* อธิบดีกรมยามชาติ

 |  |
ไฟล์:Pinit ratanakul.jpgรองศาสตราจารย์ ดร.พินิจ รัตนกุล
**รองศาสตราจารย์ ดร.พินิจ รัตนกุล** นักวิชาการทางชีวจริยธรรม (Bioethics) จบการศึกษาปริญญาตรี (เกียรตินิยมอันดับสอง) จากคณะอักษรศาสตร์ จุฬาลงกรณ์มหาวิทยาลัย และปริญญาเอกวิชาปรัชญาจากมหาวิทยาลัยเยล สหรัฐอเมริกา

หลังจากสอนวิชาปรัชญาที่คณะศิลปศาสตร์ มหาวิทยาลัยธรรมศาสตร์ ได้ย้ายมาก่อตั้งภาควิชามนุษยศาสตร์ ที่คณะสังคมศาสตร์และมนุษยศาสตร์ มหาวิทยาลัยมหิดล‎ และนำวิชาปรัชญาไปบูรณาการกับวิทยาศาสตร์ การแพทย์ และการพยาบาล พร้อมทั้งจัดทำหลักสูตรวิชาศาสนาเปรียบเทียบเพื่อสร้างครูอาจารย์สอนวิชาศาสนาในปริบทของศาสนาสัมพันธ์ ต่อจากนั้น ได้จัดตั้งโครงการศูนย์พัฒนาทรัพยากรมนุษย์ทางศาสนาและจริยธรรมที่บัณฑิตวิทยาลัย มหาวิทยาลัยมหิดล สมัยที่รองศาสตราจารย์ ดร.มันตรี จุลสมัย เป็นคณบดี และก่อตั้งวิทยาลัยศาสนศึกษา มหาวิทยาลัยมหิดล ในปี พ.ศ. 2542 ให้เป็นแหล่งเรียนรู้ทางศาสนาและจริยธรรม สำหรับพระสงฆ์และฆราวาส เพื่อพัฒนาตนให้มีความรู้ทั้งทางโลกและทางศาสนา พร้อมทั้งมีคุณธรรมเป็นพื้นฐานของชีวิตและการทำงาน เป็นผู้อำนวยการวิทยาลัยแห่งนี้ 3 วาระ ติดต่อกัน (19 สิงหาคม 2542 – 20 มกราคม 2554) 

ปัจจุบัน พินิจ รัตนกุล เป็นที่ปรึกษาและอาจารย์พิเศษของวิทยาลัยศาสนศึกษา มหาวิทยาลัยมหิดล งานวิชาการทางปรัชญาและศาสนศึกษา มีทั้งภาษาอังกฤษและภาษาไทย เช่น ชีวิต-ความว่างและเสรีภาพ ปรัชญาแห่งความไร้เหตุผล สมาธิวิปัสสนารักษาโรคได้ ปัญญาชนถาม หลวงพ่อจรัญเฉลย งานภาษาอังกฤษในรูปตำราที่เขียนเองตลอดคือ Introduction to Bioethics และในรูปบทความวิชาการ ตีพิมพ์ในวารสารวิชาการต่างประเทศ เช่น Journal of Philosophy and Medicine Eubio Journal of Asian and International Bioethics และ Hastings Center Report นอกจากนั้นเป็นข้อเขียนรวมอยู่ในหนังสือที่ตัวเองหรือที่ผู้อื่นเป็นบรรณาธิการ เช่น เรื่อง Development, Modernization and Tradition in Southeast Asia (ed. Pinit Ratanakul) Contemporary Buddhist Ethics (ed. Damien Keown) Buddhism and Abortion (ed. Demien Keown) Cross-cultural Issues in Bioethics (ed. Heiner Roetz) A Cross-Cultural Dialogue on Health Care Ethics (ed. Harold Coward) และ Encyclopedia of Bioethics (ed. Warren Thomas Reich)

เครื่องราชอิสริยาภรณ์
---------------------

* เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)

อ้างอิง
-------

* วิทยาลัยศาสนศึกษามหาวิทยาลัยมหิดล (การสัมภาษณ์ รองศาสตราจารย์ ดร.พินิจ รัตนกุล วันที่ 2 สิงหาคม 2556)
* 16 ปี วิทยาลัยศาสนศึกษา: แหล่งเรียนรู้เพื่อพัฒนาคุณภาพชีวิต (19 สิงหาคม 2556)
**การประหารชีวิตด้วยการยิง** เป็นวิธีลงโทษประหารชีวิตวิธีหนึ่ง ซึ่งยิงบุคคลให้ตายด้วยปืนหนึ่งกระบอกหรือหลายกระบอก เป็นวิธีที่แพร่หลายที่สุดทั่วโลก ใช้อยู่ในราว 70 ประเทศ วิธีการยิงนี้รวมถึงการยิงเป็นชุด

ในประเทศส่วนใหญ่ การยิงเป็นชุดนั้นเคยถือกันว่าเป็นวิธีประหารที่มีเกียรติยศยิ่งกว่าวิธีอื่น และมักใช้สำหรับบุคลากรทางทหาร ส่วนในบางประเทศ ซึ่งรวมถึงเบลารุสอันเป็นประเทศเดียวในยุโรปที่ยังมีโทษประหารชีวิตอยู่ มีการใช้วิธียิงนัดเดียวที่สืบทอดมาจากสมัยโซเวียต

การประหารแบ่งตามพื้นที่
-----------------------

### ประเทศไทย

ประเทศไทยใช้การประหารชีวิตด้วยวิธีนี้ตั้งแต่ พ.ศ. 2477 ถึง พ.ศ. 2546 หากนับตั้งแต่ พ.ศ. 2478 ประเทศไทยมีการประหารชีวิตนักโทษทั้งสิ้น 325 คน โดยแบ่งเป็นการประหารชีวิตแบบยิงเป้าถึง 319 คน ใน พ.ศ. 2478 นายสิบเอก สวัสดิ์ มหะหมัด ถูกประหารชีวิตด้วยการยิงเป้าครั้งแรก จากความผิดฐานคิดกบฏ และมี นายสุดใจ ชนะ เป็นนักโทษรายสุดท้าย จากคดียาเสพติด

### บราซิล

แม้ว่าประเทศบราซิลจะยกเลิกโทษประหารไปแล้ว โทษนี้ยังสามารถใช้เมื่อเกิดอาชญากรรมบางประเภทในช่วงสงคราม เช่น การทรยศ การสมคบคิด การกระด้างกระเดื่อง การถอยทัพโดยมิชอบ และการลักอุปกรณ์หรือเสบียงในฐานทัพ และการประหารในกรณีเช่นนี้จะใช้วิธียิง

### เบลารุส

การประหารจะให้เพชฌฆาต 1 คนยืนอยู่ด้านหลังของนักโทษ แล้วยิงนักโทษที่บริเวณด้านหลังของศีรษะด้วยปืนพก 1 นัด

อ้างอิง
-------

1. ↑  Clark, Richard (2006). "Shot at dawn!". *Capital Punishment U.K*. สืบค้นเมื่อ 2009-06-10.
2. 1 2  "ครั้งแรกของข้อถกเถียง ประเทศไทย กับคำถามโทษประหารควรมีอยู่หรือไม่". *จุฑารัตน์ อัศววัชรินทร์*. สืบค้นเมื่อ 2021-03-21.
3. 1 2  "ตำนานการยิงเป้า". *กิเลน ประลองเชิง*. สืบค้นเมื่อ 2021-03-21.
4. 1 2  "โทษประหารจากมีดบั่นคอ ปืนยิง สู่ฉีดยาให้ตาย นักโทษคนที่ 7". *ไทยรัฐออนไลน์*. สืบค้นเมื่อ 2021-03-21.
5. 1 2 3  "ย้อนรอย "ประหารชีวิต" ก่อนนับหนึ่งใหม่ ฟื้นโทษฉีดยาพิษรอบ 9 ปี". *MGR Online*. สืบค้นเมื่อ 2021-03-21.
6. 1 2  "Afinal, existe pena de morte no Brasil?". *Jusbrasil* (ภาษาโปรตุเกสแบบบราซิล). สืบค้นเมื่อ 2018-04-21.
7. ↑  "Art. 5, inc. XLVII, "a" da Constituição Federal de 88". *Jusbrasil*. สืบค้นเมื่อ 2018-04-21.
8. ↑  "Lei brasileira ainda prevê pena de morte; saiba quando pode ser aplicada". *Gazeta do Povo* (ภาษาโปรตุเกส). สืบค้นเมื่อ 2018-04-21.
9. ↑  Gypsy Laborer Faces Execution In Belarus CBS News, October 13, 2009
เครื่องบินซี-47 กำลังลำเลียงทรัพยากรที่ท่าอากาศยานเท็มเพิลโฮฟในเบอร์ลิน ซึ่งเป็นส่วนหนึ่งของการขนส่งเสบียงทางอากาศที่ทำลายการปิดกั้นทางบกของสหภาพโซเวียตเมื่อ ค.ศ. 1948 ในเบอร์ลินตะวันตก
**การปิดล้อม** (อังกฤษ: blockade) เป็นการกระทำอย่างเข้มงวดเพื่อป้องกันไม่ให้ประเทศหรือภูมิภาคได้รับหรือส่งออกอาหาร เสบียง อาวุธ การสื่อสาร และผู้คนด้วยกำลังทหาร การปิดล้อมแตกต่างจากการคว่ำบาตรที่เป็นอุปสรรคทางกฎหมายต่อการค้ามากกว่าทางกายภาพ นอกจากนี้การปิดล้อมยังแตกต่างจากการล้อม (siege) ตรงที่การปิดล้อมมักจะมุ่งเน้นไปทั้งประเทศหรือภูมิภาคแทนที่จะเป็นป้อมปราการหรือเมือง และเป้าหมายการปิดล้อมอาจไม่ใช่เพื่อยึดครองพื้นที่เสมอไป

ในอดีตส่วนใหญ่จะเป็นการปิดล้อมทางทะเล เช่น อาร์มีเนียที่เป็นประเทศที่ไม่มีทางออกสู่ทะเลและถูกปิดล้อมโดยประเทศตุรกีกับอาเซอร์ไบจาน ทำให้อาร์มีเนียไม่สามารถดำเนินการค้าระหว่างประเทศผ่านทั้งสองประเทศนี้ได้ และส่วนใหญ่จะทำการค้ากับประเทศจอร์เจีย ซึ่งเป็นการจำกัดการพัฒนาเศรษฐกิจของประเทศ

อ้างอิง
-------

1. ↑  "Opening Borders: Armenia's Economic Risks". *www.evnreport.com* (ภาษาอังกฤษ). 9 March 2021. สืบค้นเมื่อ 2021-05-12.
2. ↑  Sahakyan, Armen (2014-02-20). "Economic Blockades and International Law: The Case of Armenia". *The Armenian Weekly* (ภาษาอังกฤษแบบอเมริกัน). สืบค้นเมื่อ 2021-05-12.
คำอธิษฐานของศาสนายูดาห์
*โอ คนอิสราเอล จงฟังเถิด* ที่ี Knesset Menorah ในนครเยรูซาเลม
ชาวยิวในอินเดียภาวนา "โอ คนอิสราเอล จงฟังเถิด" ภาพวาดบนหน้าปกหนังสือ
***โอ คนอิสราเอล จงฟังเถิด***  หรือ ***เชมา ยิสราเอล*** (ฮีบรู: שְׁמַע יִשְׂרָאֵל *Šəmaʿ Yīsrāʾēl*) เป็นคำภาวนาในศาสนายูดาห์ (รู้จักในชื่อว่า **เชมา**) ซึ่งทำหน้าที่เป็นส่วนหลักของการภาวนาในศาสนายูดาห์เวลาเช้าและเวลาเย็น วรรคแรกของคำภาวนาเป็นการสรุปสาระสำคัญของศาสนายูดาห์ที่เป็นเอกเทวนิยม: "โอ คนอิสราเอล จงฟังเถิด พระยาห์เวห์ พระยาห์เวห์เท่านั้นทรงเป็นพระเจ้าของเรา" (ฮีบรู: שְׁמַע יִשְׂרָאֵל יְהוָה אֱלֹהֵינוּ יְהוָה אֶחָֽד׃) ปรากฏในเฉลยธรรมบัญญัติ 6:4 

ส่วนแรกสามารถแปลได้ทั้ง "พระยาห์เวห์พระเจ้าของเรา" หรือ "พระยาห์เวห์ทรงเป็นพระเจ้าของเรา" และส่วนที่สองสามารถแปลได้ทั้ง "พระยาเวห์ทรงเป็นหนึ่งเดียว" หรือ "พระยาห์เวห์องค์เดียว" เนื่องจากปกติภาษาฮีบรูไม่ได้ใช้คำเชื่อมในประโยคปัจจุบันกาล ดังนั้นผู้แปลต้องตัดสินใจโดยอนุมานว่าคำแปลใดเหมาะสม 

ชาวยิวผู้เคร่งครัดถือว่า*เชมา*เป็นส่วนที่สำคัญที่สุดของการภาวนาในศาสนายูดาห์ การสวดวันละ 2 ครั้งถือเป็น *mitzvah* (ธรรมบัญญัติ) และยังเป็นธรรมเนียมของชาวยิวที่จะกล่าวคำว่า *เชมา* เป็นปัจฉิมวาจา และสำหรับพ่อแม่ที่สอนลูก ๆ ให้พูดคำนี้ก่อนนอนในเวลากลางคืน

คำว่า*เชมา*ถูกใช้เป็นส่วนขยายเพื่ออ้างถึงส่วนทั้งหมดของคำภาวนาประจำวันที่เริ่มต้นด้วย*เชมา ยิสราเอล* และปรากฏอยู่ใน เฉลยธรรมบัญญัติ 6:4–9, 11:13–21 และกันดารวิถี 15:37–41

อ้างอิง
-------

1. ↑  Moberly, R. W. L. (1990). ""Yahweh is One": The Translation of the Shema". ใน Emerton, J. A. (บ.ก.). *Studies in the Pentateuch*. Vetus Testamentum, Supplements. Vol. 41. Leiden: Brill Publishers. pp. 209–215. doi:10.1163/9789004275645\_012. ISBN 978-90-04-27564-5.
2. ↑  "Bedtime Shema". MyJewishLearning.com.
3. ↑  "Why Say Shema at Bedtime? - Didn't we just say it in Maariv". Chabad.org.

แหล่งข้อมูลอื่น
---------------


วิกิคำคมมีคำคมเกี่ยวกับ ***en:Shema Yisrael***

วิกิมีเดียคอมมอนส์มีสื่อที่เกี่ยวข้องกับ **Shema Yisrael**

* "Shema" at the *Jewish Encyclopedia*
* Recitation of the Shema Yisrael
* Explanation of the Shema by Rabeinu Bachya
* Anthology of Translations of Shema

| * ด
* ค
* ก
หนังสือเฉลยธรรมบัญญัติ |
| --- |
| บท | 
* 1–3
* 3–7
* 7–11
* 11–16
* 16–21
* 21–25 (**22**)
* 26–29
* 29–30
* 31
* 32
* **32**
* **33**
* 33–34

 |
| พาราชาห์ | 
* Devarim
* Va'etchanan
* Eikev
* Re'eh
* Shofetim
* Ki Teitzei
* Ki Tavo
* Nitzavim
* Vayelech
* Haazinu
* V'Zot HaBerachah

 |
| สถานที่ | 
* คาเดช
* ภูเขาซีนาย
* ภูเขาเนโบ
* โมอับ

 |
| บุคคล | 
* โมเสส
* โยชูวา

 |
| ศัพท์ | 
* การรวบรวมอิสราเอล
* ชาวเลวี
* ชาวอิสราเอล
* เชอร์ดิม
* เทศกาลของชาวยิว
* ธรรมบัญญัติ
* บทเพลงของโมเสส
* บัญญัติ 10 ประการ
* ปุโรหิต
* พลับพลา
* เสาอาเช-ราห์
* *โอ คนอิสราเอล จงฟังเถิด*

 |
| ต้นฉบับ | 
* 4Q41
* 4Q122
* Papyrus Fouad 266
* Papyrus Rylands 458

 |
| ← หนังสือกันดารวิถี (บทที่ 36)หนังสือโยชูวา (บทที่ 1) → |
ธงขององค์กรกู้เอกราชสหปาตานี พ.ศ 2511 – 2532ธงขององค์กรกู้เอกราชสหปาตานี พ.ศ 2532 – 2548ธงขององค์กรกู้เอกราชสหปาตานี พ.ศ 2548 – ปัจจุบัน
**องค์การปลดปล่อยสหปัตตานี** หรือ **พูโล** (อังกฤษ: Patani United Liberation Organization หรือ PULO) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อน ๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น

พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร

การแยกตัวเป็นพูโลเก่าและพูโลใหม่
--------------------------------

พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532

### พูโลใหม่

ไฟล์:Logo pulo.gifตราพูโลจากเว็บไซต์พูโล เริ่มใช้ปี 2548 มีดาวห้าดวง
ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญลักษณ์ขององค์กร จน พ.ศ. 2536 หะยีดาโอ๊ะ ท่าน้ำ กับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net

### พูโลเก่า

กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร 

### พูโลผสม

ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก

อ้างอิง
-------

1. ↑  Liow, Joseph Chinyong (2004). "The Security Situation in Southern Thailand: Toward an Understanding of Domestic and International Dimensions". *Studies in Conflict & Terrorism*. **27** (6): 531–548. doi:10.1080/10576100490513701.

* สุภลักษณ์ กาญจนขุนดี; ดอน ปาทาน. *สันติภาพในเปลวเพลิง*. กรุงเทพฯ: เนชั่นบุกส์. ธันวาคม 2547. ISBN 9749697480.

แหล่งข้อมูลอื่น
---------------

* เว็บไซต์พูโล
* วิเคราะห์พูโล
* พูโลและการก่อการร้าย เก็บถาวร 2007-06-05 ที่ เวย์แบ็กแมชชีน

|  |  |
| --- | --- |
| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF

 |
**ส.ค.ส.** ย่อมาจาก **ส่งความสุข** เป็นบัตรอวยพรที่ส่งให้กันเนื่องในโอกาสวันขึ้นปีใหม่ สมัยก่อนชาวไทยนิยมส่งถึงกันเป็นจำนวนมาก ทำให้ในช่วงปีใหม่ไปรษณีย์จะมีภาระส่ง ส.ค.ส. จำนวนมาก แต่ปัจจุบันเริ่มมีการส่ง ส.ค.ส. อิเล็กทรอนิกส์บ้าง

ประวัติของ ส.ค.ส. เริ่มต้นขึ้นในช่วงคริสต์ศตวรรษที่ 15 ชาวเยอรมัน พบแม่พิมพ์แผ่นไม้ ทำเป็นภาพรูปบ้าน รูปพระเยซูในวัยเยาว์ พร้อมคำอวยพรว่า "Ein gut selig jar" หมายถึง "ปีที่ดีและมีสุข" ต่อมาชาวอังกฤษพัฒนารูปแบบ บัตรอวยพร ให้สวยงาม เพิ่มสีสันมากขึ้น

ส.ค.ส.แผ่นแรกของไทยเริ่มใน พ.ศ. 2409 หรือ ค.ศ. 1866 รัชสมัยพระบาทสมเด็จพระจอมเกล้าเจ้าอยู่หัว พระองค์โปรดให้ทำขึ้นเพื่อพระราชทานคณะทูตานุทูต ข้าราชบริพาร และมิตรสหายชาวต่างประเทศ เนื่องในวาระวันขึ้นปีใหม่สากล เมื่อวันจันทร์ที่ 1 มกราคม พ.ศ. 2409 ตามที่ปรากฏอยู่ในหนังสือพิมพ์ เดอะ บางกอก รีคอร์ดเดอร์ ของหมอบรัดเลย์ ฉบับวันที่ 13 มกราคม พ.ศ. 2409

ในระยะแรก ลักษณะ ส.ค.ส. ขนาดเล็กเท่านามบัตรปรากฏเฉพาะชื่อ ผู้ส่ง ตำแหน่ง และปีพ.ศ. เท่านั้น ตัวอักษร มีทั้งตัวพิมพ์ เขียนด้วยลายมือ
ยุคต่อมามีขนาดใหญ่ขึ้นเท่าโปสต์การ์ด หรืออาจใหญ่กว่า เป็นภาพวาดสีน้ำ มีสีสัน ลวดลายงดงาม ส่วนใหญ่เป็นภาพดอกไม้ ผลไม้ และสัตว์
ส่วนคำอวยพร มีทั้งเป็นร้อยแก้ว ร้อยกรอง ใช้คำที่แปลกออกไปจากปัจจุบันบ้าง เช่นคำว่า "ศุข" แทนคำว่า "สุข" คำว่า "รฤก" แทนคำว่า "ระลึก" และใช้คำว่า "ถ.ค.ส." เพื่อ "ถวายความสุข" แด่พระมหากษัตริย์ เป็นต้น
นอกจากส.ค.ส. อวยพรวันปีใหม่ไทย ยังปรากฏบัตรอวยพรเนื่องในวันตรุษฝรั่ง วันที่ 25 ธันวาคม หรือ วันคริสต์มาส และวันขึ้นปีใหม่สากล 1 มกราคม

นับแต่ปี พ.ศ. 2530 พระบาทสมเด็จพระปรมินทรมหาภูมิพลอดุลยเดชจะทรงมอบ ส.ค.ส. พระราชทานให้แก่ปวงชนชาวไทย เมื่อสมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จขึ้นทรงราชย์ ก็พระราชทาน ส.ค.ส. เช่นเดียวกับในรัชสมัยของรัชกาลที่ 9 เพียงแต่ ส.ค.ส. จะแปลงเป็นบัตรอวยพร[*โปรดขยายความ*]

อ้างอิง
-------

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ส.ค.ส.**
**ทะเลสาบดอยเต่า** เป็นพื้นที่น้ำท่วมถึงภายหลังการสร้างเขื่อนภูมิพล มีลักษณะเป็นอ่างเก็บน้ำขนาดใหญ่ ซึ่งอยู่เหนือเขื่อนภูมิพล ใช้ในการเกษตรกรรม การประมง และเป็นแหล่งท่องเที่ยว ตั้งอยู่ในเขตอำเภอดอยเต่า จังหวัดเชียงใหม่

ทะเลสาบดอยเต่า นอกจากจะเป็นแหล่งน้ำเพื่อการเกษตรกรรม และแหล่งเพาะพันธุ์สัตว์น้ำสำคัญแล้ว ยังเป็นแหล่งท่องเที่ยวที่มีชื่อเสียงของจังหวัดเชียงใหม่ ในรูปแบบของการล่องแพ และร้านค้าจำหน่ายอาหารริมน้ำ

ประวัติ
-------

เมื่อมีการสร้างเขื่อนภูมิพล ในปี พ.ศ. 2507 ส่งผลให้พื้นที่อำเภอดอยเต่าบางส่วน มีระดับต่ำกว่าระดับในเขื่อนภูมิพล ชาวบ้านมีการย้ายชุมชนมาตั้งรกรากอยู่บนที่สูงเหนือระดับน้ำ มีบ้านเรือน วัด และสถานที่สำคัญถูกน้ำท่วมไปจำนวนมาก ชาวบ้านบางส่วนได้รับการจัดสรรที่ดินจากนิคมสร้างตนเองเขื่อนภูมิพล ครอบครัวละ 5 ไร่ (จำนวน 1,711 ครอบครัว) แต่ส่วนมากถอยร่นขึ้นมาจากพื้นที่ที่น้ำในอ่างท่วมถึงและไม่มีที่ดินทำกิน

การเดินทาง
----------

ทะเลสาบดอยเต่า สามารถเดินทางจากตัวเมืองเชียงใหม่ใช้ทางหลวงหมายเลข 108 ไปยังอำเภอฮอด ระยะทาง 90 กิโลเมตร แล้วเลี้ยวซ้ายสู่ทางหลวงหมายเลข 1103 ไปยังทะเลสาบดอยเต่าอีก 35 กิโลเมตร รวมระยะทางจากจังหวัดเชียงใหม่ 125 กิโลเมตร

อ้างอิง
-------

1. ↑  ทะเลสาบดอยเต่า
2. ↑  "ทะเลสาบดอยเต่า"อดีตที่ยังไม่หวนกลับ
3. ↑  ดอยเต่าโมเดล’ (2) จากยุคน้ำท่วม-น้ำตา สู่ ‘บ้านมั่นคง’ และการพัฒนาทุกมิติ’
นิทานคติสอนใจโดยพระเยซูแห่งนาซาเร็ธตามที่บรรยายในพระวรสารของศาสนาคริสต์
*ผู้ยกถุงหนังเหล้าองุ่น* โดย Niko Pirosmani (ก่อน ค.ศ. 1919)
**เหล้าองุ่นใหม่ใส่ในถุงหนังเก่า** (อังกฤษ: New Wine into Old Wineskins; กรีก: οἶνον νέον εἰς ἀσκοὺς παλαιούς) เป็นคำเปรียบเทียบของพระเยซู ปรากฏในมัทธิว 9 (มัทธิว 9:14 -17), มาระโก 2 (มาระโก 2:18 -22) และลูกา 5 (ลูกา 5:33 -39)

ความในคัมภีร์ไบเบิล
-------------------

คำเปรียบเทียบนี้ทรงกล่าวขึ้นหลังพระเยซูทรงเรียกเลวีมาเป็นสาวก และเป็นส่วนหนึ่งของการสนทนาในการเลี้ยงโต๊ะที่เลวีจัดขึ้น (ลูกา 5:29 ) คำเปรียบเทียบนี้ทรงกล่าวเพื่อตอบคำถามเกี่ยวกับการถืออดอาหาร:

> เขาทั้งหลายทูลพระองค์ว่า "ศิษย์ของยอห์นถืออดอาหารกันและอธิษฐานบ่อยๆ และศิษย์ของพวกฟาริสีก็ทำเหมือนกัน แต่ศิษย์ของท่านทั้งกินทั้งดื่ม" พระเยซูจึงตรัสกับพวกเขาว่า "ท่านจะให้เพื่อนๆ ของเจ้าบ่าวอดอาหารขณะที่เจ้าบ่าวยังอยู่กับเขาอย่างนั้นหรือ? แต่วันที่เจ้าบ่าวจะต้องจากสหายไปจะมาถึง และในวันนั้นเขาจะถืออดอาหาร"
> 
> — ลูกา 5:33-35

พระเยซูทรงตอบต่อไปด้วยคำเปรียบเทียบสั้น ๆ สองเรื่อง พระวรสารนักบุญลูกาให้รายละเอียดดังนี้:

> แล้วพระองค์ทรงกล่าวคำเปรียบเทียบเรื่องหนึ่งแก่พวกเขาด้วย "ไม่มีใครฉีกผ้าจากเสื้อใหม่มาปะเสื้อเก่า ถ้าทำอย่างนั้นเสื้อใหม่จะขาด และผ้าที่ได้จากเสื้อใหม่ก็จะไม่เข้ากับเสื้อเก่าด้วย ไม่มีใครเอาเหล้าองุ่นหมักใหม่ไปใส่ไว้ในถุงหนังเก่า ถ้าทำอย่างนั้น เหล้าองุ่นหมักใหม่จะทำให้ถุงหนังเก่าขาด และเหล้าองุ่นจะรั่ว ถุงหนังก็จะเสียไปด้วย แต่เหล้าองุ่นหมักใหม่ต้องใส่ในถุงหนังใหม่ ไม่มีใครเมื่อดื่มเหล้าองุ่นหมักเก่าแล้ว จะอยากได้เหล้าองุ่นหมักใหม่ เพราะเขาย่อมจะกล่าวว่า 'ของเก่านั้นดีกว่า' "
> 
> — ลูกา 5:36-39

อ้างอิง
-------

1. ↑  Joel B. Green, *The Gospel of Luke*, Eerdmans, 1997, ISBN 0-8028-2315-7, pp. 248-250.
2. ↑  ลูกา 5:33 -35 *พระคริสตธรรมคัมภีร์ ฉบับมาตรฐาน*
3. ↑  ลูกา 5:36 -39 *พระคริสตธรรมคัมภีร์ ฉบับมาตรฐาน*
**วัดเขาดิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาดิน อำเภอเดิมบางนางบวช จังหวัดสุพรรณบุรี ที่ดินตั้งวัดเมื่อเนื้อที่ 33 ไร่

วัดเขาดินตั้งวัดเมื่อ พ.ศ. 2521 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552 ผู้ดำเนินการก่อสร้างวัดคือ นายเทียบ เหมือนแก้ว, นายผาด เหมือนแก้ว, นายจำรัส เหมือนแก้ว, นายหยด เหมือนแก้ว, นายโปร่ง สุดสงวน, นายยวน โสขมา, นายน้อม รอดไผ่, นายชื่น น้ำดอกไม้, นายไล้ เหมือนแก้ว, นายหล่อ เหมือนแก้ว, นายทวี เหมือนแก้ว, นายสนิท เทียนเบ็ญจะ, นายสิริ ทองเครือ, นายจุล สว่างศรี และราษฎรบ้านเขาดิน ได้ร่วมบริจาคทรัพย์สร้างเสนาสนะ

ในสมัยพระครูสิริสิกขการเป็นเจ้าอาวาสได้ดำเนินการสร้างวัดให้มีลักษณะศิลปะญี่ปุ่นเช่นมีซุ้มเสาโทริอิ แมวกวัก ตัวดารูมะ และตกแต่งด้วยอักษรญี่ปุ่น เพื่อให้เป็นสถานที่ท่องเที่ยว โดยได้รับการสนับสนุนจากพระราชรัตนสุนทร ผู้ช่วยเจ้าอาวาสวัดพระเชตุพน เจ้าคณะเขตบึงกุ่ม กรุงเทพมหานคร

อาคารเสนาสนะประกอบด้วย อุโบสถ กว้าง 11.65 เมตร ยาว 17.20 เมตร สร้างเมื่อ พ.ศ 2554 วิหาร กว้าง 11.65 เมตร ยาว 17.20 เมตร สร้างเมื่อ พ.ศ 2543 เป็นอาคารคอนกรีตเสริมเหล็ก ศาลาการเปรียญ กว้าง 21 เมตร ยาว 33 เมตร สร้างเมื่อ พ.ศ 2521 เป็นอาคารคอนกรีตเสริมเหล็ก หอสวดมนต์ กว้าง 10 เมตร ยาว 17 เมตร สร้างเมื่อ พ.ศ 2518 เป็นอาคารไม้ กุฏิสงฆ์ จำนวน 9 หลัง เป็นอาคารคอนกรีตเสริมเหล็ก ศาลาอเนกประสงค์ กว้าง 9 เมตรยาว 9 เมตร สร้างเมื่อ พ.ศ 2537 เป็นอาคารคอนกรีตเสริมเหล็ก อาคารสำนักปฏิบัติธรรม คอนกรีตเสริมเหล็ก 2 ชั้น กว้าง 10 เมตร ยาว 25 เมตร สร้างเมื่อ พ.ศ 2557 ด้านบนเขาเป็นที่ประดิษฐานรอยพระพุทธบาท มหาธาตุเจดีย์ศรีรัตนสุนทรประชาสรรค์ ประดิษฐานพระปางห้ามญาติเก่าแก่

อ้างอิง
-------

1. ↑  "วัดเขาดิน". สำนักงานพระพุทธศาสนาแห่งชาติ.
2. ↑  นัยนา ศีลธร, วิติ จงไพศาล, เกรียงศักดิ์ บุญประสิทธิ์. *ประวัติวัดทั่วราชอาณาจักร เล่ม 21* (1 ed.). กองพุทธศาสนสถาน กรมการศาสนา กระทรวงศึกษาธิการ. p. 115.`{{cite book}}`: CS1 maint: multiple names: authors list (ลิงก์)
3. ↑  "วัดเขาดิน วัดไทยสไตล์ญี่ปุ่น มุมถ่ายรูปเพียบ เหมือนยกญี่ปุ่นมาไว้สุพรรณฯ". สนุก.คอม.
4. ↑  "กำลังโหลด "วัดเขาดิน" วัดไทยสไตล์ญี่ปุ่น แลนด์มาร์คแห่งใหม่ จ.สุพรรณบุรี". เนชั่นทีวี.
5. ↑  "วัดเขาดิน". สำนักงานคณะสงฆ์ภาค ๑๔.
**การดลจำเพาะ** (อังกฤษ: Specific impulse) (ปกติใช้ตัวย่อ *I*sp) เป็นวิธีที่จะอธิบายถึงประสิทธิภาพของจรวดและเครื่องยนต์ไอพ่น มันหมายถึงแรงส่วนที่เกี่ยวกับปริมาณของเชื้อเพลิงจรวดที่ใช้ต่อหน่วยเวลา  ถ้า "จำนวน" ของเชื้อเพลิงจรวดถูกกำหนดให้อยู่ในเทอมของมวล (เช่นในหน่วย กิโลกรัม) แล้วแรงดลจำเพาะจะมีหน่วยของความเร็ว ถ้ามันถูกกำหนดในเทอมของน้ำหนัก (เช่นในหน่วย กิโลกรัมแรง (kiloponds)), แล้วแรงดลจำเพาะจะมีหน่วยของเวลา การแปลงค่าคงที่ระหว่างสองเวอร์ชันของแรงดลจำเพาะคือค่า ความเร่งโน้มถ่วงมาตรฐาน  เมื่อแรงดลจำเพาะมีค่าสูงขึ้น, อัตราการไหลของเชื้อเพลิงที่ลดลงเป็นสิ่งจำเป็นสำหรับแรงผลักดันที่กำหนด และในกรณีของจรวดที่เชื้อเพลิงจรวดปริมาณที่น้อยกว่าเป็นสิ่งจำเป็นสำหรับการกำหนดค่าให้เดลต้า-V ต่อสมการจรวดของซีออลคอฟสกี

ดูเพิ่ม
-------

* Jet engine
* Impulse
* Tsiolkovsky rocket equation
* System-specific impulse
* Specific energy
* Thrust specific fuel consumption - fuel consumption per unit thrust
* Specific thrust thrust per unit of air for a duct engine
* Heating value
* Energy density
* Delta-v (physics)
* Rocket propellant
* Liquid rocket propellants

อ้างอิง
-------

1. ↑  "What is specific impulse?". Qualitative Reasoning Group. สืบค้นเมื่อ 22 December 2009.
2. ↑  Benson, Tom (11 July 2008). "Specific impulse". NASA. คลังข้อมูลเก่าเก็บจากแหล่งเดิมเมื่อ 2010-01-24. สืบค้นเมื่อ 22 December 2009.
กลอง ทำด้วยหนังวัวขึงด้วยเชือก
**กลอง** เป็นเครื่องดนตรีประเภทตีกระทบ ประกอบด้วยหน้ากลองและหุ่นกลอง หน้ากลองมักทำด้วยแผ่นหนังวัวขึงยึดติดกับโครงให้ตึงด้วยหมุดหรือเชือก ทำให้เกิดเสียงโดยการตีด้วยไม้ หรืออวัยวะของผู้เล่น กลองจัดเป็นเครื่องดนตรีที่เก่าแก่ที่สุดในโลก

กลอง มีทั้งกลองที่ทำจากหนังสัตว์ และ กลองที่ทำจากพลาสติก ซึ่งจะให้เสียงที่แตกต่างกันไป และการใช้อุปกรณ์ช่วย กลองที่ทำจากพลาสติกจะต้องใช้ไม้ช่วยตีเพราจะช่วยให้เกิดเสียงที่ดังขึ้น เช่น กลองสแนร์ และ กลองชุด เป็นต้น ส่วนกลองที่ทำจากหนังสัตว์ไม่จำเป็นที่จะต้องใช้ไม้ เนื่องจาก เราสามารถใช้แค่มือตีก็จะทำให้เกิดเสียงดังพอตัวอยู่แล้ว เช่น กลองยาว กลองรำมะนา ตะโพน เป็นต้น แต่ก็มีกลองหนัง ที่จำเป็นต้องใช้ไม้ก็มี เช่น กลองสะบัดชัย และ กลองทัด เนื่องจากเป็นกลองขนาดใหญ่จึงไม่สามารถใช้มือตีอย่างเดียวได้

ทั้งนี้ กลองไม่ได้มีเพื่อใช้ในด้านดนตรีนาฏศิลป์เท่านั้น แต่ยังใช้ในด้านอื่น ๆ อีกด้วย เช่น การตีกลองเพื่อร้องทุกข์ต่อศาล การตีกลองเพื่อเปิดสงครามในสมัยก่อน และ การตีกลองเพื่อเป็นสัญญาณเพื่อให้พระสงฆ์ฉันเพลได้

กลองในประเทศไทย
---------------

* กลองแขก
* กลองมลายู
* ตะโพน
* ตะโพนมอญ
* เปิงมาง
* กลองทัด
* กลองยาว
* กลองสองหน้า
* โทน
* รำมะนา
* กลองสะบัดชัย
* กลองชาตรี
* กลองตะโพน
* กลองมังคละ
* กลองมโหระทึก
* กลองโนรา
* กลองตึ่งโนง
* ตะหลดปด
* กลองเต่งถิ้ง
* กลองกันตรึม

กลองสากล
--------

* กลองชุด
* กลองทิมปานี
* กลองสแนร์
* กลองเทเนอร์
* กลองใหญ่
* กลองบอกโก
* กลองทอม

อ้างอิง
-------

แม่แบบ:Cjjxkdkdjckfjcigxixuttzyrjgxjgxj,fjคอมมอนส์-หมวดหมู่

1. ↑  Grove, George (Jan 2001). Stanley Sadie (บ.ก.). *The New Grove Encyclopædia of Music and Musicians* (2nd ed.). Grove's Dictionaries of Music. pp. Volume 4, pp638-649. ISBN 1561592390.
ระบบอัตโนมัติช่วยให้มนุษย์ทำงานสะดวกขึ้น
**ระบบอัตโนมัติ** คือ ระบบที่ทำงานผ่านการควบคุมจากคอมพิวเตอร์ อาจจะเป็นอุปกรณ์อิเล็กทรอนิกส์ที่สามารถเริ่มทำงานได้ด้วยตัวเองตามโปรแกรมที่มนุษย์เป็นผู้ควบคุมไว้ เช่นระบบรดน้ำอัตโนมัติ ระบบตอบรับโทรศัพท์อัตโนมัติ ระบบอัตโนมัติเข้ามามีบทบาทมากขึ้นในปัจจุบันทั้งในด้านวิศวกรรม อุตสาหกรรม และรวมไปถึงการดำเนินชีวิตประจำวันของมนุษย์ ระบบอัตโนมัติถูกคิดค้นมาเพื่อให้สามารถลดการใช้ทรัพยากรที่ไม่จำเป็น และตอบสนองความต้องการของมนุษย์ 

ในด้านอุตสาหกรรมจะเห็นการใช้ระบบอัตโนมัติมากขึ้น เนื่องจากด้านอุตสาหกรรมต้องการที่จะลดค่าใช้จ่ายและเพิ่มคุณภาพให้กับสินค้าหรือบริการ ระบบอัตโนมัติในอุตสาหกรรมเช่น หุ่นยนต์อุตสาหกรรม (Industrial Robots) รถขนส่ง AGV สายพานการผลิต (Conveyer) รวมทั้งระบบ PLCs (Programmable Logic Control) เป็นต้น การใช้เทคโนโลยีดังกล่าวเข้ามาช่วยในอุตสาหกรรมสามารถช่วยแก้ไขปัญหาที่เกิดจากมนุษย์ (Human Error) และเพิ่มประสิทธิภาพในการผลิตมากยิ่งขึ้น

ประเภทของระบบอัตโนมัติ
----------------------

เครื่องจักรในระบบอัตโนมัติมี 2 ประเภทได้แก่

1. ระบบเครื่องจักรกึ่งอัตโนมัติ หมายถึงระบบเครื่องจักรที่ใช้งานผ่านการควบคุมจากคอมพิวเตอร์แค่บางส่วน ในส่วนที่เหลือยังต้องอาศัยการทำงานโดยมนุษย์ เนื่องจากเป็นงานที่ต้องการความแม่นยำ และความละเอียดสูง
2. ระบบเครื่องจักรอัตโนมัติ หมายถึงเครื่องจักรที่นำเอาคอมพิวเตอร์เข้ามามีส่วนช่วยในการควบคุมหรือการทำงานในทุกขั้นตอน โดยจะให้เรามีหน้าที่ในการออกคำสั่ง ดูแล รักษาระบบเครื่องเพียงเท่านั้น การทำงานโดยใช้ระบบเครื่องจักรอัตโนมัติทุกขั้นตอนจะเหมาะกับงานที่ต้องการการควบคุมอย่างเต็มที่เต็มรูปแบบ ไม่ว่าจะเป็นในเรื่องด้านคุณภาพหรือความสะอาด อีกทั้งยังใช้ในงานที่ไม่สามารถใช้คนทำได้ เช่น งานที่ต้องใช้อุณหภูมิสูงๆเกินกว่าที่คนเราจะสามารถทนได้  ซึ่งเราจะมีหน้าที่การรับผิดชอบในการดูแลรักษาเครื่องจักรเท่านั้น

ดูเพิ่ม
-------

* ทฤษฎีระบบควบคุม
* ระบบอัตโนมัติภายในอาคาร
* ระบบอัตโนมัติภายในบ้าน